b'\n_START_ARTICLE_\nAustvatn\n_START_PARAGRAPH_\nAustvatn er en valgkrets og en gard i Nord-Odal i Hedmark. Tidligere var det ogs\xc3\xa5 en skolekrets._NEWLINE_Garden ligger ved ei vik p\xc3\xa5 \xc3\xb8stsida av Storsj\xc3\xb8en. Det er denne beliggenheten som har gitt stedet sitt navn. I 1306 var navnet Austan vatn, referert i ei avskrift fra 1397. I 1514 ble det skrevet Austanvattnz og i dansketida dukka det opp i former som \xc3\x98stuattnn, \xc3\x98stuand og \xc3\x98stwatten. P\xc3\xa5 slutten av 1800-tallet ble skrivem\xc3\xa5ten Austvatn tatt i bruk. Navnet uttales tradisjonelt \xc3\xb8usst`vatten , mens yngre uttale ofte er \xc3\xb8sst`vatten.'